CELEX: 32004R2094
Language: sl
Date: 2004-12-08 00:00:00
Title: Uredba Komisije (ES) št. 2094/2004 z dne 8. decembra 2004 o odprtju in upravljanju tarifne kvote za 10000 ton drugače obdelanega ovsa iz oznake KN 11042298

9.12.2004   
            
            
               SL
            
            
               Uradni list Evropske unije
            
            
               L 362/12
            
         
      UREDBA KOMISIJE (ES) št. 2094/2004
   z dne 8. decembra 2004
   o odprtju in upravljanju tarifne kvote za 10 000 ton drugače obdelanega ovsa iz oznake KN 1104 22 98
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1784/2003 z dne 29. septembra 2003 o skupni ureditvi trga za žita (1) in zlasti člena 12(1) Uredbe,
   ob upoštevanju naslednjega:
   
               (1)
            
            
               Z namenom upoštevanja svojih mednarodnih obveznosti je Skupnost na tržno leto in od 1. januarja 1996 vzpostavila tarifno kvoto po dajatvi nič za drugače obdelan oves iz oznake KN 1104 22 98.
            
         
               (2)
            
            
               Do tržnega leta 2004/2005 to tarifno kvoto ureja Uredba Komisije (ES) št. 2369/96 z dne 12. decembra 1996 o odprtju in upravljanju tarifne kvote Skupnosti za 10 000 ton drugače obdelanega ovsa iz oznake KN 1104 22 98 (2). Ta uredba določa upravljanje prek uvoznih dovoljenj, za katera se zahtevki dajejo mesečno.
            
         
               (3)
            
            
               Uredba Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti (3) je kodificirala pravila upravljanja tarifnih kvot, namenjenih za uporabo po kronološkem zaporedju datumov carinskih deklaracij in za nadzor uvoza, ki koristi preferencialni režim.
            
         
               (4)
            
            
               Za poenostavitev postopka in ob upoštevanju majhne količine tarifne kvote drugače obdelanega ovsa iz oznake KN 1104 22 98 je treba s tržnim letom 2005/2006 uporabiti določbe Uredbe (EGS) št. 2454/93 za upravljanje navedene kvote in razveljaviti Uredbo (ES) št. 2369/96. Iz administrativnih razlogov je treba uvesti novo serijsko številko za zadevno kvoto.
            
         
               (5)
            
            
               Člen 9(1) Uredbe (ES) št. 1784/2003 predvideva odstopanje od obveznosti predložitve uvoznega dovoljenja za proizvode, ki nimajo pomembnega vpliva na oskrbovanje trga z žiti. Skupnost letno uvozi povprečno 6 000 ton drugače obdelanega ovsa iz oznake KN 1104 22 98. Gre za omejeno količino zelo specifičnih proizvodov za industrijsko uporabo brez kakršnega koli vpliva na trg z žiti. Zato se lahko uporabi izjema obveznosti predložitve uvoznega dovoljenja iz člena 9(1) Uredbe (ES) št. 1784/2003.
            
         
               (6)
            
            
               Ukrepi, predvideni s to uredbo, so v skladu z mnenjem Upravljalnega odbora za žita –
            
         SPREJELA NASLEDNJO UREDBO:
   Člen 1
   Tarifna kvota, navedena v Prilogi, je odprta za vsako tržno leto od 1. julija do 30. junija.
   Člen 2
   Tarifno kvoto iz člena 1 Komisija upravlja v skladu s členi 308a do 308c Uredbe (EGS) št. 2454/93.
   Člen 3
   Za uvoz ovsa v okviru tarifne kvote iz člena 1 ni treba predložiti uvoznega dovoljenja.
   Člen 4
   Uredba (ES) št. 2369/96 se razveljavi.
   Člen 5
   Ta uredba začne veljati sedmi dan po objavi v Uradnem listu Evropske unije.
   Uporablja se od 1. julija 2005.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 8. decembra 2004
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 270, 21.10.2003, str. 78.
   
      (2)  UL L 323, 13.12.1996, str. 8. Uredba, kakor je bila nazadnje spremenjena z Uredbo (ES) št. 777/2004 (UL L 123, 27.4.2004, str. 50).
   
      (3)  UL L 253, 11.10.1993, str. 1. Uredba, kakor je bila nazadnje spremenjena z Uredbo (ES) št. 2286/2003 (UL L 343, 31.12.2003, str. 1).
   
      PRILOGA
      Tarifna kvota za kvotno obdobje od 1. julija do 30. junija
      
                  Zaporedna številka
               
               
                  Oznaka KN
               
               
                  Naziv blaga (1)
                  
               
               
                  Kvotna vrednost v neto masi
                  (tone)
               
               
                  Dajatev znotraj kvote
               
               
                  Poreklo
               
            
                  09.0043
               
               
                  1104 22 98
               
               
                  Drugače obdelan oves
               
               
                  10 000
               
               
                  0
               
               
                  Vse tretje države (erga omnes)
               
            
         (1)  Brez vpliva na pravila za tolmačenje kombinirane nomenklature se navedba oznake blaga šteje, kot da ima zgolj indikativno vrednost, preferencialni režim je v tej prilogi določen s takšnimi oznakami KN, kot obstajajo v trenutku sprejetja te uredbe.